– На працягу апошніх гадоў у Глыбокім склалася добрая традыцыя – да Дня Незалежнасці і “Вішнёвага фестывалю” глыбачане робяць гораду падарунак. У 2015 годзе на набярэжнай возера Вялікае мы адкрылі Алею ліхтароў, у мінулым годзе – у нас з’явілася прыгожая кветніца, скульптурная кампазіцыя ў гонар сям’і і незвычайныя імянныя ліхтары на набярэжнай Кагальнага возера. Перадсвяточную акцыю “Зрабі падарунак роднаму гораду” падтрымалі многія глыбачане, – расказаў старшыня райвыканкама Алег Морхат. – Сёлета ў горадзе з’явяцца вулічныя гадзіннікі. Першы гадзіннік – падарунак гораду ад райвыканкама і яго структур. І гэта заканамерна, таму што ўлада павінна паказваць людзям прыклад. Планаў і ідэй па добраўпарадкаванні горада ў нас яшчэ шмат. Мы шукаем усе магчымыя рэсурсы і паступова іх рэалізоўваем. Горад Глыбокае трымае высокую планку, развіваецца і прыгажэе з кожным годам. Хочацца верыць, што людзі будуць берагчы ўсё тое, што мы ствараем агульнымі намаганнямі.